ธปท.ยอมรับศึกษามาตรการเก็บภาษี เงินต้นสกัดทุนต่างชาติ
ธปท.ยอมรับศึกษามาตรการเก็บภาษีจากเงินต้นของเงินทุนที่ไหลเข้าจากต่างประเทศ เเต่จะใช้หรือไม่ ต้องศึกษาผลกระทบให้รอบคอบ
2 พ.ย. 2553

ธปท.ยอมรับศึกษามาตรการเก็บภาษีจากเงินต้นของเงินทุนที่ไหลเข้าจากต่างประเทศ เเต่จะใช้หรือไม่ ต้องศึกษาผลกระทบให้รอบคอบ
นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) กล่าวยอมรับว่า ขณะนี้ธปท.ได้มีการศึกษามาตรการในการดูเเลเงินทุนไหลเข้าจากต่างประเทศ ซึ่งเป็นมาตรการภาษีที่เก็บจากเงินต้นที่ไหลเข้ามาจากต่างประเทศ เเต่อย่างไรก็ตาม ยังเป็นเเค่การศึกษา เนื่องจากการเก็บภาษีเงินต้นอาจมีผลกระทบต่อความเชื่อมั่นของนักลงทุน ฉะนั้น การจะพิจารณานำมาใช้หรือไม่ ต้องดูให้รอบคอบ 
"เราก็ดูมาตรการเก็บภาษีจากเงินต้น ยอมรับมีการศึกษาเเต่ไม่ได้บอกว่าจะนำมาใช้หรือยังในสถานการณ์เช่นนี้ เพราะถึงที่สุด ทุกมาตรการมีผลกระทบเเละผลดีผลเสียเเตกต่างกันไป ซึ่งการเก็บภาษีเช่นนี้ อาจจะไปกระทบความเชื่อมั่นนักลงทุน เพราะการดูเเลควบคุมลักษณะนี้มันมีผลต่อการค้าขายของไทยต่อระดับสากล ที่มีกรอบกติการ่วมกันอยู่  ตอนนี้เราจึงทำได้เเค่เฝ้าระวังสถานการณ์อย่างใกล้ชิด ก่อนจะบอกว่าจะใช้มาตรการใดหรือไม่"นายประสาร กล่าว